CELEX: 32008R0212
Language: hu
Date: 2008-03-07 00:00:00
Title: A Bizottság 212/2008/EK rendelete ( 2008. március 7.) a közösségi mezőgazdasági számlarendszerről szóló, 2003. december 5-i 138/2004/EK európai parlamenti és tanácsi rendelet I. mellékletének módosításáról (EGT-vonatkozású szöveg)

8.3.2008   
            
            
               HU
            
            
               Az Európai Unió Hivatalos Lapja
            
            
               L 65/5
            
         
      A BIZOTTSÁG 212/2008/EK RENDELETE
   
   (2008. március 7.)
   a közösségi mezőgazdasági számlarendszerről szóló, 2003. december 5-i 138/2004/EK európai parlamenti és tanácsi rendelet I. mellékletének módosításáról
   (EGT-vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a közösségi mezőgazdasági számlarendszerről szóló, 2003. december 5-i 138/2004/EK európai parlamenti és tanácsi rendeletre (1), és különösen annak 2. cikke (2) bekezdésére,
   mivel:
   
               (1)
            
            
               A gazdasági tevékenységek statisztikai osztályozása NACE Rev. 2. rendszerének létrehozásáról és a 3037/90/EGK tanácsi rendelet, valamint egyes meghatározott statisztikai területekre vonatkozó EK-rendeletek módosításáról szóló, 2006. december 20-i 1893/2006/EK európai parlamenti és tanácsi rendelettel (2) elfogadták a gazdasági tevékenységek felülvizsgált statisztikai osztályozási rendszerét (a továbbiakban: NACE Rev. 2.).
            
         
               (2)
            
            
               El kell fogadni a rendelet végrehajtásához szükséges intézkedéseket annak érdekében, hogy biztosított legyen a NACE Rev. 2. használata a különböző statisztikai területeken.
            
         
               (3)
            
            
               A közösségi mezőgazdasági számlarendszerről szóló 138/2004/EK rendelet I. melléklete meghatározza a mezőgazdasági számlarendszerre vonatkozó módszertant a Közösségben (economic accounts for agriculure – EAA). A gazdasági tevékenységek statisztikai osztályozási rendszerének felülvizsgálata miatt aktualizálni kell az EAA-módszert, a NACE Rev. 1.1-re vonatkozó hivatkozásokat pedig le kell cserélni.
            
         
               (4)
            
            
               A 138/2004/EK rendeletet ezért ennek megfelelően módosítani kell.
            
         
               (5)
            
            
               Az ebben a rendeletben előírt intézkedések összhangban állnak a 72/279/EGK határozattal (3) létrehozott Agrárstatisztikai Állandó Bizottság véleményével,
            
         ELFOGADTA EZT A RENDELETET:
   1. cikk
   A 138/2004/EK rendelet I. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ezt a rendeletet 2011. április 1-jetől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2008. március 7-én.
      
         
            a Bizottság részéről
         
         Joaquín ALMUNIA
         
         
            a Bizottság tagja
         
      
   
   
      (1)  HL L 33., 2004.2.5., 1. o. A 909/2006/EK bizottsági rendelettel (HL L 168., 2006.6.21., 14. o.) módosított rendelet.
   
      (2)  HL L 393., 2006.12.30., 1. o.
   
      (3)  HL L 179., 1972.8.7., 1. o.
   
      MELLÉKLET
      A 138/2004/EK rendelet I. melléklete a következőképpen módosul:
      
                  (1)
               
               
                  A „NACE Rev. 1.” helyébe a „NACE Rev. 2.” lép a teljes szövegben.
               
            
                  (2)
               
               
                  A „ISIC Rev. 3.” helyébe a „ISIC Rev. 4.” lép a teljes szövegben.
               
            
                  (3)
               
               
                  Az 1.23. bekezdés helyébe a következő szöveg lép:
                  
                              „1.23.
                           
                           
                              Ha azonban a szerződéses munkát nem teljes mértékben a szakosított egység hajtja végre (pl. ha a gazdálkodók gépeket bérelnek, de saját dolgozóikat alkalmazzák), ezt a tevékenységet a NACE Rev. 2. szerinti 77. fejezet (bérbeadás, lízing) alatt kell elszámolni; ebben az esetben a gazdálkodók mellett szerződéses viszonyban dolgozó vállakozásoknak kifizetett összegeket az »egyéb áruk és szolgáltatások« néven kell elszámolni a »folyó termelőfelhasználás« alatt (vö. 2.108).”
                           
                        
            
                  (4)
               
               
                  Az 1.55. bekezdés helyébe a következő szöveg lép:
                  
                              „1.55.
                           
                           
                              Az EAA szerves részét képezi a számlák európai rendszerének, ennélfogva összeállítása során az Eurostat által készített gazdasági tevékenységek általános besorolását, vagyis a NACE Rev. 2. rendszert alkalmazzák. A NACE Rev. 2. a tevékenységek 2006-ban összeállított négyszintű nómenklatúrája. Tulajdonképpen az Eurostat által először 1970-ben »A tevékenységek általános osztályozási rendszere az Európai Közösségekben« címen közzétett dokumentum átdolgozott változata.”
                           
                        
            
                  (5)
               
               
                  Az 1.57. bekezdés helyébe a következő szöveg lép:
                  
                              „1.57.
                           
                           
                              A NACE Rev. 2. azokat a tevékenységeket osztályozza, amelyeket az ágazatok meghatározására használnak a nemzeti számlákon. Az alábbiakban ismertetett négyszintű kódrendszerre épül:
                              
                                          —
                                       
                                       
                                          első szint, mely betűkódokkal meghatározott osztályokból áll (nemzetgazdasági ágak);
                                       
                                    
                                          —
                                       
                                       
                                          második szint, amely két számjegyből álló numerikus kódokkal meghatározott rovatokból áll (ágazatok);
                                       
                                    
                                          —
                                       
                                       
                                          harmadik szint, mely három számjegyből álló numerikus kódokkal meghatározott osztályokból áll (alágazatok); valamint
                                       
                                    
                                          —
                                       
                                       
                                          a negyedik szint négy számjegyből álló numerikus kódokkal meghatározott osztályokból áll (szakágazatok).”
                                       
                                    
                        
            
                  (6)
               
               
                  Az 1.62. bekezdés helyébe a következő szöveg lép:
                  
                              „1.62.
                           
                           
                              nemzeti számlák alkalmazásában a mezőgazdasági ágazat a meghatározás szerint magában foglalja az összes olyan egységet, amely – kizárólag vagy egyéb másodlagos gazdasági tevékenységekkel együtt – a NACE Rev. 2 01-es »Növénytermesztés, állattenyésztés, vadgazdálkodás és kapcsolódó szolgáltatások« elnevezésű ágazatához tartozik. A 01-es ágazat az alábbi alágazatokból áll (1):
                              
                                          —
                                       
                                       
                                          01.1 alágazat: Nem évelő növény termesztése;
                                       
                                    
                                          —
                                       
                                       
                                          01.2 alágazat: Évelő növény termesztése;
                                       
                                    
                                          —
                                       
                                       
                                          01.3 alágazat: Növényi szaporítóanyag termesztése;
                                       
                                    
                                          —
                                       
                                       
                                          01.4 alágazat: Állattenyésztés;
                                       
                                    
                                          —
                                       
                                       
                                          01.5 alágazat: Vegyes gazdálkodás;
                                       
                                    
                                          —
                                       
                                       
                                          01.6 alágazat: Mezőgazdasági-, betakarítást követő szolgáltatás;
                                       
                                    
                                          —
                                       
                                       
                                          01.7 alágazat: Vadgazdálkodás, vadgazdálkodási szolgáltatás.
                                       
                                    
                        
            
                  (7)
               
               
                  Az 1.63. bekezdés helyébe a következő szöveg lép:
                  
                              „1.63.
                           
                           
                              Az EAA jellemző mezőgazdasági tevékenységeinek jegyzéke megfelel a fenti hét tevékenységi alágazatnak (01.1–01.7), de az alábbi eltérésekkel:
                              
                                          —
                                       
                                       
                                          a fentieken túl szerepel benne a bor- és az olívaolaj-termelés (kizárólag az ugyanazon gazdaságban termett szőlő illetve olajbogyó felhasználásával) (2),
                                       
                                    
                                          —
                                       
                                       
                                          nem szerepelnek benne a NACE Rev. 2. által mezőgazdasági tevékenységnek tekintett, vetőmagok szaporítás előtti és utáni előállításával kapcsolatos tevékenységek, valamint egyes egyéb tevékenységek (pl. öntözőrendszerek működtetése, ezen a helyen csak a mezőgazdasági szerződéses munkát figyelembe véve).
                                       
                                    
                        
            
                  (8)
               
               
                  Az 1.64. bekezdés helyébe a következő szöveg lép:
                  
                              „1.64.
                           
                           
                              Minden olyan egységet fel kell tüntetni, amely az EAA szerinti mezőgazdasági ágazat valamely jellemző tevékenységét folytatja. A szóban forgó egységek a NACE Rev. 2. alábbi alágazataiba sorolt tevékenységeket folytatják:
                              
                                          —
                                       
                                       
                                          01.1 és 01.2 alágazat: Nem évelő és évelő növények termesztése,
                                       
                                    
                                          —
                                       
                                       
                                          vetőmagok előállítása: csak a vetőmag-szaporítást végző egységek,
                                       
                                    
                                          —
                                       
                                       
                                          01.3 alágazat: Növényi szaporítóanyag termesztése,
                                       
                                    
                                          —
                                       
                                       
                                          01.4 alágazat: Állattenyésztés,
                                       
                                    
                                          —
                                       
                                       
                                          01.5 alágazat: Vegyes gazdálkodás,
                                       
                                    
                                          —
                                       
                                       
                                          01.6 alágazat: Mezőgazdasági-, betakarítást követő szolgáltatás,
                                       
                                    
                                          —
                                       
                                       
                                          kivéve azokat az egységeket, amelyek a szerződéses munkától eltérő mezőgazdasági szolgáltatási tevékenységeket folytatnak (azaz olyan egységek, amelyek öntözőrendszereket üzemeltetnek vagy szaporítási célú vetőmag-feldolgozást végeznek),
                                       
                                    
                                          —
                                       
                                       
                                          01.7 alágazat: Vadgazdálkodás, vadgazdálkodási szolgáltatás”
                                       
                                    
                        
            
                  (9)
               
               
                  Az 1.65. bekezdést el kell hagyni.
               
            
                  (10)
               
               
                  Az 1.67. bekezdés feletti a) pontban szereplő cím helyébe a következő szöveg lép:
                  „a)   01.1–01.3 alágazat: Nem évelő és évelő növények termesztése, növényi szaporítóanyag termesztése”
               
            
                  (11)
               
               
                  Az 1.67. bekezdés helyébe a következő szöveg lép:
                  
                              „1.67.
                           
                           
                              A 01.1–01.3. alágazatok szisztematikus bontást tartalmaznak, amely lehetővé teszi az EU-tagállamokban végzett összes növénytermesztési tevékenység osztályozását.”
                           
                        
            
                  (12)
               
               
                  Az 1.69. bekezdést el kell hagyni.
               
            
                  (13)
               
               
                  Az 1.71. bekezdés helyébe a következő szöveg lép:
                  
                              „1.71.
                           
                           
                              NACE Rev. 2 (3) által elfogadott egyezmény nyomán, ha a saját termelésű mezőgazdasági termékek előállítása ugyanazon termelési egység által történik, akkor azokat a mezőgazdasághoz kell besorolni. A CPA például a szőlőmustot, a bort és az olívaolajat élelmiszeripari termékként kezeli. A NACE Rev. 2. a bor és az olívaolaj előállítását a C. »Feldolgozóipar« ágba (11.02 »Szőlőbor termelése« és 10.41 »Olaj gyártása« szakágazat) sorolja. Csupán a borszőlő és az olajbogyó termesztése tartozik a mezőgazdaság alá (01.21-es szakágazat: »Szőlőtermesztés« és 01.26-os szakágazat: »Olajtartalmú gyümölcs termesztése«). Ugyanakkor a fenti egyezmény nyomán az ugyanazon termelési egység által szőlőből és olajbogyóból előállított bort és olívaolajat a mezőgazdasághoz kell besorolni.
                           
                        
            
                  (14)
               
               
                  Az 1.76. bekezdés felett a b) pontban szereplő cím helyébe a következő szöveg lép:
                  „b)   01.4 alágazat: Állattenyésztés”
               
            
                  (15)
               
               
                  Az 1.77. bekezdést el kell hagyni.
               
            
                  (16)
               
               
                  Az 1.78. bekezdés második mondata helyébe a következő szöveg lép:
                  „Azonban meg kell jegyezni, hogy a versenylóistállók és lovasiskolák vezetése nem tartozik a jellemző mezőgazdasági tevékenységek közé (a sport-, szórakoztató-, és szabadidős tevékenységek közé tartozik: 93-as ágazat) (vö.: 2.210).”
               
            
                  (17)
               
               
                  Az 1.80. bekezdés felett a c) pontban szereplő cím helyébe a következő szöveg lép:
                  „c)   01.6 alágazat: Mezőgazdasági-, betakarítást követő szolgáltatás”
               
            
                  (18)
               
               
                  Az 1.80. bekezdés helyébe a következő szöveg lép:
                  
                              „1.80.
                           
                           
                              A 01.6 alágazat tevékenységei két csoportba sorolhatók:
                              
                                          —
                                       
                                       
                                          szerződéses formában a termelési szakaszban végzett mezőgazdasági szolgáltatások (azaz mezőgazdasági szerződéses munka),
                                       
                                    
                                          —
                                       
                                       
                                          »egyéb« mezőgazdálkodási szolgáltatások (öntözőrendszerek működtetése, szaporítási célú vetőmag-feldolgozás, stb.).”
                                       
                                    
                        
            
                  (19)
               
               
                  Az 1.81. bekezdés helyébe a következő szöveg lép:
                  
                              „1.81.
                           
                           
                              A második kategóriába tartozó mezőgazdasági szolgáltatási tevékenységek nem kezelhetők jellemző EAA-tevékenységekként (még akkor sem, ha azokat a nemzeti számlák mezőgazdasági számláin számolják el), mivel nem hagyományos vagy jellegzetes mezőgazdasági tevékenységek.”
                           
                        
            
                  (20)
               
               
                  Az 1.86. bekezdés második mondata helyébe a következő szöveg lép:
                  „Azonban ha a mezőgazdasági termelő kezelő nélkül vagy a szükséges kezelőszemélyzetnek csak egy részével együtt bérel egy gépet azzal az eredménnyel, hogy továbbra is saját maga végzi el a tevékenységet a gépek segítségével, akkor ez a tevékenység a NACE Rev. 2. 77-es ágazatába tartozik.”
               
            
                  (21)
               
               
                  Az 1.89. bekezdés helyébe a következő szöveg lép:
                  
                              „1.89.
                           
                           
                              A gazdaságokban díjazás fejében végzett állattartás (föld rendelkezésre bocsátása az állatállomány számára) szerződéses mezőgazdasági munka, mivel része a mezőgazdasági termelési folyamatnak. Nem tartozik ide azonban a hátaslovak magáncélú tenyésztése és gondozása, mivel ezek a tevékenységek nem árutermelésre irányulnak, hanem az ESA 95 értelmében vett valódi szolgáltatást jelentenek (NACE Rev. 2. R. nemzetgazdasági ág).”
                           
                        
            
                  (22)
               
               
                  Az 1.92. bekezdés feletti d) pontban szereplő cím helyébe a következő szöveg lép:
                  „d)   01.7 alágazat: Vadgazdálkodás, vadgazdálkodási szolgáltatás”
               
            
                  (23)
               
               
                  Az 1.92. bekezdés helyébe a következő szöveg lép:
                  
                              „1.92.
                           
                           
                              Ez a tevékenységi csoport az alábbi tevékenységeket foglalja magában: i. állatok vadászata és csapdával való befogása üzleti alapon; ii. állatok befogása (halott vagy élő) élelmezési célra, szőrméért vagy bőrért, kutatási célra, állatkertek számára vagy háziállatnak; iii. vadászati vagy csapdával való befogási tevékenységből származó szőrmének, vagy hüllők vagy madarak bőrének az előállítása. Meg kell jegyezni, hogy a vágóhidakról és a sportként vagy szabadidős tevékenységként űzött vadászatból származó irha és a bőr kikészítése nem tartozik a mezőgazdaság jellemző tevékenységei közé. Továbbá a »vadgazdálkodás« alágazat nem tartalmazza a vadak gazdaságokban történő tenyésztését, amelyet a 01.49 »Egyéb állat tenyésztése« szakágazat alatt kell elszámolni.”
                           
                        
            
                  (24)
               
               
                  Az 1.93. bekezdésben található »EAA szerinti mezőgazdasági ágazatra« vonatkozó egyenlet helyébe a következő lép:
                  
                              „EAA szerinti mezőgazdasági ágazat
                           
                           
                              
                                          =
                                       
                                       
                                          NSZ mezőgazdasági ágazat
                                       
                                    
                                          –
                                       
                                       
                                          vetőmagtermesztésben részt vevő egységek (kutatási vagy tanúsítási céllal)
                                       
                                    
                                          –
                                       
                                       
                                          szerződéses munkától eltérő, kapcsolódó mezőgazdasági szolgáltatásokat nyújtó egységek termelése (pl. öntözőrendszerek működtetése)
                                       
                                    
                                          –
                                       
                                       
                                          egységek, amelyek esetében a mezőgazdasági tevékenység csak szabadidős tevékenységet jelent
                                       
                                    
                                          +
                                       
                                       
                                          olyan egységek mezőgazdasági tevékenysége, amelyek főtevékenysége nem mezőgazdasági jellegű (vö. 1.18)”
                                       
                                    
                        
            
                  (25)
               
               
                  A 2.055. bekezdés első albekezdése helyébe a következő szöveg lép:
                  
                              „1.
                           
                           
                              A két végzett tevékenységnek a NACE Rev. 2. két különböző, négy számjegyű szintjébe kell tartoznia (01 ágazat: Növénytermesztés, állattenyésztés, vadgazdálkodás és kapcsolódó szolgáltatások). E kritérium alkalmazása így például eleve kizárja az ugyanazon gazdaságban termesztett és növénytermesztés céljára (ugyanazon elszámolási időszakban) felhasznált vetőmag figyelembevételét;”
                           
                        
            
                  (26)
               
               
                  A 2.062. bekezdés első mondata helyébe a következő szöveg lép:
                  „A mezőgazdasági egység által elkülöníthető módon feldolgozott (azaz nem mezőgazdasági szakosodott telephelyet létrehozásával) és a mezőgazdasági termelő háztartása által elfogyasztott mezőgazdasági termékeket a »Feldolgozóipar« nemzetgazdasági ágazat (a NACE Rev. 2. C. nemzetgazdasági ágazat) alatt saját végső fogyasztásként kell elszámolni.”
               
            
                  (27)
               
               
                  A 2.063. bekezdés helyébe a következő szöveg lép:
                  
                              „2.063.
                           
                           
                              A saját tulajdonú lakóegység imputált bérleti díját nem itt kell elszámolni, hanem az »Saját tulajdonú, bérelt ingatlan bérbeadása, üzemeltetése« (NACE Rev. 2. 68.20-as szakágazat) alatt. A szálláshely bérlése nem mezőgazdasági tevékenység, amelyet mindig a mezőgazdasági tevékenységtől elkülöníthetőnek kell tekinteni.”
                           
                        
            
         (1)  Lásd a »magyarázó megjegyzéseket« is: Eurostat: NACE Rev. 2, A gazdasági tevékenységek statisztikai osztályozása az Európai Közösségben, 2. témakör, E sorozat, Luxembourg, 2007.”
      
         (2)  Ezeknek a tevékenységeknek a felvétele tulajdonképpen nem jelent eltérést a NACE Rev. 2-től: lásd a NACE Rev. 2. »bevezető iránymutatását«”
      
         (3)  lásd a NACE Rev. 2. »bevezető iránymutatását«: A gazdasági tevékenységek statisztikai osztályozása az Európai Közösségben, 2. témakör, E. sorozat, Luxembourg, 2007.”